คือหนูฝังยาคุมแบบ5ปี​ ตอนนี้ฝังมาได้11เดือนแล้วค้ะ​ แต่พอตรวจการตั้งครรภ์​ปรากฏ​ว่าขึ้น2ขีดจางๆค้ะ​ ตรวจรอบ2ก็ขึ้น2ขีดจางๆ​ แบบนี้ท้องใช่ไหมค้ะ​ ถ้าท้องเด็กในท้องจะเป็นไรไหมค้ะ​
สวัสดีค่ะ หากได้อ่านผลตรวจปัสสาวะภายในไม่เกิน 5 นาทีหลังจากทดสอบ และขึ้นขีดที่ 2 จางๆ แสดงว่าอาจมีการตั้งครรภ์เกิดขึ้นค่ะ แต่หากหลังทดสอบ ได้ตั้งชุดทดสอบทิ้งไว้นานเกิน 5 นาทีแล้วจึงอ่านผล ขีดที่ 2 ที่ขึ้นจางๆ อาจเป็นผลบวกปลอมได้ คือไม่ได้มีการตั้งครรภ์เกิดขึ้น แต่เป็นขีดที่เกิดจากรอยระเหยของปัสสาวะได้ค่ะดังนั้น หากขึ้น 2 ขีดภายในไม่เกิน 5 นาที ควรไปพบแพทย์เพื่อตรวจยืนยันอีกครั้ง และเอายาฝังคุมกำเนิดออกค่ะ โดยหากมีการตั้งครรภ์เกิดขึ้นจริง ยาฝังคุมกำเนิดไม่ได้ทำให้เกิดอันตรายต่อทารก หรือทำให้เกิดความพิการแต่อย่างใด แต่ก็ไม่แนะนำให้ฝังยาคุมต่อไปเมื่อเกิดการตั้งครรภ์ขึ้นค่ะ